Վերոնշյալ ծրագրային առաջին կետը, որը կարելի համարել ՈւԳԸ ռազմավարություն, համալսարանի կրթության բարձր որակներ ունեցող, գիտության նկատմամբ հակում ունեցող, մտածող ուսանողության համախմբումն է Ընկերության շուրջը: Այդպիսի ուսանողները փոքրամասնություն են, սակայն նրանք միակ հենարանն են ուսանողության շրջանում համալսարանում իրականացվող բարեփոխումները առաջ տանելու գործում: Պետք է այնպես անել, որ նրանց ձգտումները որպես ապագա գիտնականներ և մասնագետներ, սինխրոն լինեն համալսարանական գործընթացներին, իրենց ներուժը ծառայեցնեն համալսարանին և հակառակը: ՈւԳԸ կողմից կազմակերպված մի քանի ակումբները, որոնք են «Բանավեճի ակումբը», «Գրական ակումբը», «Քաղաքագետների ակումբը», ըստ երևույթին նպաստում են դրան: Սակայն, այս ուղղությամբ ՈւԳԸ-ի տարվա աշխատանքները հեռու են բավարար լինելուց: Ուսանողության ընդհանուր ընդգրկվածությունը ՈւԳԸ-ական պրոցեսներին բարձր մակարդակի վրա չէ և անհամաչափ է ըստ ֆակուլտետների: Դա ունի իր սուբյեկտիվ, ինչպես և օբյեկտիվ պատճառները: Ամեն դեպքում տենդենցը դրական միտումներ ունի, հատկապես, որ ուս. տարվա սկզբներից ՈւԳԸ-ն ունի սեփական գրասենյակ: